Diari Oficial de la Generalitat Valenciana


Sumari del DOGV 4168, del 15-01-2002 (2001/12627)

Informació pública del programa d'actuació integrada i el pla parcial, corresponent al sector de sòl urbanitzable programat Cansalades.Tossalet 2.
--------------------------------------------------------------------------------------------------------------------------------------------------

### Dades del document

Número de DOGV
:   4168

Data del DOGV
:   15-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12484


Organisme emissor
:   Notaria de Luis Aparicio Marbán

Tipus de document
:   Anunci

Informació pública del programa d'actuació integrada i el pla parcial, corresponent al sector de sòl urbanitzable programat Cansalades'Tossalet 2. [2001/X12762]
  
El senyor Luis Aparicio Marbán, Notari del Colegi de València, districte de Dénia, amb residència a Xàbia, ha sigut requerit per la mercantil Cala Sardinera, SL, amb domicili social en Xàbia (Alacant), a l'avinguda del Santíssim Crist del Mar núm. 21, i proveïda de CIF número B-53389326, i en virtut de les facultats que li confereix l'article 53 en relació al 48.1 C) de la Llei 6/94, de 15 de novembre, de la Generalitat Valenciana, reguladora de l'Activitat urbanística, sotmet a informació pública l'avantprojecte d'urbanització en desenvolupament del programa d'actuació integrada i el pla parcial, tot això corresponent al sector de sòl urbanitzable programat Cansalades'Tossalet 2, l'àmbit d'urbanització del qual es correspon amb el sector del mateix nom delimitat en el PGOU de Xàbia i amb una superfície total de 111.220 m2.
  
L'objecte i característiques essencials de la iniciativa: s'hi pretén el desenvolupament urbanístic de l'àmbit de l'actuació integrada proposat, urbanitzant-lo completament per a cedir a l'administració els terrenys que li corresponen, destinats a vials, i l'adjudicació als propietaris del sòl resultant d'aquesta.
  
L'avantprojecte d'urbanització, el programa d'actuació i el pla parcial es troben protocol·litzats en la notaria del senyor Luis Aparicio Marbán, amb domicili a Xàbia, carrer Historiador Chabàs núm. 1-1r; de la mateixa manera una còpia dels dits projectes ha estat depositada a l'Ajuntament de Xàbia, identificats com a pla parcial, programa d'actuació integrada i avantprojecte d'urbanització del sòl urbanitzable programat Cansalades'Tossalet 2.
  
Es fa constar, en aplicació de l'article 46.3 de la LRAU que durant el termini de vint dies, comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic a la notaria del senyor Luis Aparicio Marbán per a obtindre informació, pels procediments legals, sobre els documents protocol·litzats.
  
De la mateixa manera es fa constar que es podrà consultar en l'Ajuntament de Xàbia, en horari d'atenció al públic, les actuacions derivades de la documentació depositada en aquest i presentar-hi, per a la seua incorporació a aquesta, tant al·legacions com alternatives tècniques que pretenguen competir amb l'exposada al públic. Així com la possibilitat de presentar proposicions juridicoeconòmiques per a executar qualsevol de les alternatives presentades.
  
El present anunci es publica, a més, als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals el desconegut per als titulars que no es troben en la base de dades de la relació emesa pels organismes oficials i per a aquells que intentada la notificació esta no ha sigut possible.
  
Cosa que se'ls comunica per mitjà del present avís als efectes oportuns.